નવી દિલ્હી- સુપ્રીમ કોર્ટમાં જજના વરિષ્ઠતા ક્રમમાં બીજા નંબરના જજ જસ્ટિસ ચેલમેશ્વરની નિવૃત્તિ બાદ સુપ્રીમ કોર્ટનું નવું રોસ્ટર જારી કરવામાં આવ્યું છે. મુખ્ય ન્યાયાધિશ દીપક મિશ્રા દ્વારા જારી કરાયેલું નવું રોસ્ટર 2 જુલાઈથી અમલમાં આવશે. સુપ્રીમ કોર્ટમાં રોસ્ટર સિસ્ટમના અમલીકરણ બાદ પ્રથમ રોસ્ટર 5 ફેબ્રુઆરીના રોજ રિલીઝ કરવામાં આવ્યું હતું. હવે આ બીજું રોસ્ટર જસ્ટિસ ચેલમેશ્વરના નિવૃત્ત થયા બાદ રિલીઝ કરવામાં આવી રહ્યું છે. નવા રોસ્ટર અનુસાર પણ ભારતના મુખ્ય ન્યાયાધીશ જનહિતની અરજીઓ પર સુનાવણી કરશે.